**POSEBNI UVJETI I ORGANIZACIJA RADA U OŠ SVETA KLARA**

**U ŠKOLSKOJ GODINI 2020./2021.**

**ZA UČENIKE OD 5. DO 8. RAZREDA**

**PREMA UPUTAMA ZA SPREČAVANJE I SUZBIJANJE EPIDEMIJE COVID-19**

**PROPISANIMA OD STRANE HZJZ I**

**MINISTARSTVA ZNANOSTI I OBRAZOVANJA (24. KOLOVOZA 2020.)**

**I**

**PREMA MODELIMA I PREPORUKAMA ZA RAD U**

**UVJETIMA POVEZANIMA S COVID-19**

**OD STRANE MINISTARSTVA ZNANOSTI I OBRAZOVANJA (29. KOLOVOZA 2020.)**

Prema trenutnoj epidemiološkoj situaciji Grad Zagreb i Osnovna škola Sveta Klara izabrali su **A model** za izvođenje nastave prema kojem svi učenici pohađaju nastavu u školi.

**A model**

**Nastava se za sve učenike od 1. do 8. razreda održava u školi.** Izborna nastava, dopunska nastava, dodatna nastava i izvannastavne aktivnosti odvijat će se na daljinu na platformi Microsoft Teams. Za učenike u samoizolaciji također će biti organizirana nastava na daljinu. Učenik će biti obavezan svakodnevno se prijavljivati i pratiti nastavu prema uputama.

**Prilagođene mjere i preporuke vezane za rad OŠ Sveta Klara s ciljem osiguravanja što sigurnijih uvjeta su sljedeće:**

1. Učenici, nastavno i nenastavno osoblje **obvezni su nositi maske** od trenutka ulaska u školu do trenutka izlaska. Učitelji uz masku mogu koristiti i vizir. Svi su obvezni držati fizički razmak i provoditi redovitu dezinfekciju i higijenu ruku.

2. Učenici i učitelji **pri ulasku u školu** **dezinficiraju ruke** i obuću školskim dezinficijensom.

3. Učenici ulaze u školu prema unaprijed dogovorenom rasporedu bez miješanja razrednih odjela. **Svaki razredni odjel ulazi zasebno**, dočekuje ga dežurni učitelj i regulira ulazak. Učenici obuvaju papuče u svlačionicama prema rasporedu. Dežurni učitelj zatim s učenicima odlazi u njihovu matičnu učionicu. Dežurni učitelj je onaj koji je prvi sat po rasporedu u tom razrednom odjelu.

4. **Peti i šesti** razredi počinju od drugog sata (8:45/14:45)., a **sedmi i osmi** od prvog sata (8:00/14:00).

5. **Svaki razredni odjel ima svoju matičnu učionicu** u kojoj ostaje na svim predmetima osim na informatici u 5. i 6. razredu. 5. i 6. razredi odlaze na informatiku u učionicu 73 u pratnji učitelja koji ih je imao zadnji sat prije informatike. Također učitelj prati učenike i u dvoranu na sat tjelesnog.

6. U učionici su osigurani **sapun, voda, dezinficijens i koš za smeće s poklopcem**. Ruke se obavezno peru odmah pri prvom ulasku u učionicu te još dva do tri puta na dan (prije jela i nakon odlaska u toalet).

7. Hranu će tijekom drugog ili trećeg sata **kuharice** dostaviti do učionice, a preuzet će ju učitelj koji je na nastavi. **Jede se u učionici**. Učenici sami za sobom brišu stol i očiste od ostataka hrane. Ostatke hrane odnose **spremačice**. Pladanj preuzimaju od učitelja ili ga pokupe s klupčice ispred učionice. Ni kuharice ni spremačice ne ulaze u učionicu dok su učenici unutra.

8. Školski sat traje **40 minuta**. Učenici će između sati imati male odmore po 5 minuta i po dva velika odmora od 10 minuta. **Pod odmorom ostaju u učionici** koja se provjetrava. Učitelj je s učenicima u učionici i pod odmorom, osim dok prelazi iz jedne u drugu učionicu.

9. **PROTOKOL KORIŠTENJA TOALETA:** Maksimalno po jedan učenik iz jednog razrednog odjela smije otići u toalet. Ispred WC-a žute trake na razmaku od 1,5 m označavaju mjesto čekanja na ulazak ako je WC zauzet. Svaki razred u svojoj smjeni ima svoj WC u hodniku u kojem se nalazi učionica. Na vratima WC kabina bit će obilježeni razredi. Učenici na informatici koriste WC na katu u starom dijelu, a učenici pod satom TZK koriste WC kod svlačionica.

10. **PROTOKOL KRETANJA HODNICIMA:** Žuta crta na sredini hodnika označava dva smjera kretanja. **Hoda se uvijek desnom stranom**. Ulazi se i izlazi iz škole uvijek na istom mjestu.

11. Nakon zadnjeg sata učitelj koji je imao zadnji sat s tim razrednim odjelom regulira njihov odlazak do svlačionice i **prati ih do izlaza iz škole**.

12. **Učionica 9a** i **čitaonica su prostori za samoizolaciju** i ne smiju se koristiti u druge svrhe.

13. **Učenici ne ulaze u knjižnicu**. Knjige za lektiru će im u dogovoru s predmetnom učiteljicom pripremiti knjižničarka i bit će im dostavljene u učionicu.

14. Zbog mješovitih grupa **izborna nastava njemačkog jezika održavat će se online** putem Microsoft Teams platforme, **izborna nastava informatike za 7. i 8. razrede održavat će se online** putem Microsoft Teams platforme. Također **dopunska nastava, dodatna nastava te izvannastavne aktivnosti održavat će se online**.

15. Nastava TZK prilagodit će se mjerama i uputama. Učenici se ne presvlače, od opreme nose **samo tenisice** za tjelesni. Taj dan kad imaju tjelesni neka obuku sportsku odjeću. Maske skidaju kad im učitelj dopusti. Nastava TZK održavat će se većinom na školskom igralištu. Ukoliko tenisice ne žele ostaviti u svlačionici, učenici ih moraju nositi u zatvorenoj vrećici.

16. Raspored se formira na način da učenici imaju **više sati jednog predmeta u danu** (blok sati).

17. **PROTOKOL PREUZIMANJA UDŽBENIKA:** Preporuča se **dezinficirati knjige** pri dolasku kući prvi dan nakon preuzimanja. Učenici **ne smiju dijeliti pribor**.

18. Roditelji ne ulaze u školu. Iznimno i uz najavu, ulazi se **isključivo s maskom** i poštuju se sve propisane epidemiološke mjere.

19. **Roditeljski sastanci i informacije održavat će se online**. Prvi online roditeljski sastanak održat će se u prva dva tjedna nastave i izabrat će se predstavnik za Vijeće roditelja.

20. Svaki učitelj objavit će **termin održavanja informacija**. Može održavati informacije telefonom, mailom ili putem Microsoft Teams video poziva, sve prema vlastitim preferencijama i o tome će obavijestiti roditelje.

21. Preporuča se držanje 2 m fizičkog razmaka i nošenje maske. U slučaju Covida-19 u samoizolaciju idu svi koji su ostvarili **BLISKI KONTAKT** s oboljelim. Ako se nosi maska i drži fizički razmak, nema bliskog kontakta.

**Bliski kontakt uključuje**:

* izravan tjelesni kontakt s oboljelim od COVID-19 (npr. rukovanje),
* nezaštićen izravan kontakt s infektivnim izlučevinama oboljelog od COVID-19 (dodirivanje korištenih maramica golom rukom ili npr. ako se bolesnik iskašlje u osobu),
* kontakt licem u lice s COVID-19 bolesnikom na udaljenosti manjoj od dva metra u trajanju duljem od 15 minuta,
* boravak u zatvorenom prostoru bez zaštitne maske (npr. učionica, soba za sastanke, čekaonica u zdravstvenoj ustanovi itd.) s COVID-19 bolesnikom u trajanju duljem od 15 minuta

IZVOR: hzjz.hr

22. **PROTOKOL ZBRINJAVANJA DJETETA KOJE JE NA NASTAVI RAZVILO SIMPTOME**: U slučaju da učenik za vrijeme nastave razvije simptome, potrebno je učiniti sljedeće korake.

1. **Izmjeriti djetetu temperaturu.**

Toplomjer se nalazi u zbornici zajedno s rukavicama, dezinfekcijskim sredstvom i vizirom.

Učitelj treba staviti rukavice i vizir te dezinficirati toplomjer.

Toplomjer je potrebno dezinficirati i nakon uporabe.

1. **Ukoliko učitelj procijeni da postoje sumnja na Covid–19, zove stručnu službu (Ivana Marković i Mirela Mikulan Đunđek) i roditelje. Stručna služba dolazi po dijete ispred učionice i odvodi ga u prostoriju za samoizolaciju.**
2. **Stručna služba obavještava ravnateljicu.**
3. **Ravnateljica obavještava epidemiologa.**

**Klinički kriteriji Covid-19**

* kašalj, povišena tjelesna temperatura viša od 37,3, dispneja, nedostatak zraka, nagli gubitak mirisa, okusa ili promjena okusa

IZVOR: hzjz.hr

23. U slučaju da zbog oboljelog učenika epidemiološka služba procijeni da cijeli razred treba **u samoizolaciju**, nastavu će pratiti online putem Microsoft Teams platforme. O tome tko treba u samoizolaciju i na koji način prema svojim stručnim parametrima i kriterijima **odlučuju epidemiolozi**, a ne škola.

**RASPORED ZVONA**

|  |  |  |
| --- | --- | --- |
|  | JUTARNJI TURNUS | POPODNEVNI TURNUS |
| 1. | 8:00 – 8:40 | 14:00 – 14:40 |
| 2. |  8:45 – 9:25 VO |  14:45 – 15:25 VO |
| 3. |  9:35 – 10:15 VO |  15:35 – 16:15 VO |
| 4. | 10:25 – 11:05 | 16:25 – 17:05 |
| 5. | 11:10 – 11:50 | 17:10 – 17:50 |
| 6. | 11:55 – 12:35 | 17:55 – 18:35 |
| 7. | 12:40 – 13:20 | 18:40 – 19:20 |

**RASPORED ULASKA U ŠKOLU**

|  |  |  |
| --- | --- | --- |
| 8.A | 7:40 | STARI ULAZ |
| 8.B | 7:40 | ULAZ KOD DVORANE |
| 8.C | 7:50 | STARI ULAZ |
| 6.A | 8:25 | STARI ULAZ |
| 6.B | 8:30 | ULAZ KOD DVORANE |
| 6.C | 8:35 | STARI ULAZ |
| 6.D | 8:40 | ULAZ KOD DVORANE |
| 7.A | 13:40 | STARI ULAZ |
| 7.B | 13:45 | ULAZ KOD DVORANE |
| 7.C | 13:50 | STARI ULAZ |
| 7.D | 13:55 | ULAZ KOD DVORANE |
| 5.A | 14:25 | STARI ULAZ |
| 5.B | 14:30 | ULAZ KOD DVORANE |
| 5.C | 14:35 | STARI ULAZ |
| 5.D | 14:40 | ULAZ KOD DVORANE |

**RASPORED SVLAČIONICA**

|  |  |  |
| --- | --- | --- |
| SVLAČIONICA 85 | 7.D | 8.B |
| SVLAČIONICA 87 | 5.B | 6.B |
| SVLAČIONICA 89 | 5.D | 6.D |
| SVLAČIONICA 91 | 7.B |  |
| GARDEROBA | 5.A, 5.C, 7.A, 7.C | 6.A, 6.C, 8.A, 8.C |

**RASPORED MATIČNIH UČIONICA**

|  |  |
| --- | --- |
| 5.A | **46** |
| 5.B | **43a** |
| 5.C | **24** |
| 5.D | **49a** |
| 6.A | **46a** |
| 6.B | **52a** |
| 6.C | **49a** |
| 6.D | **43** |
| 7.A | **46a** |
| 7.B | **40a** |
| 7.C | **43** |
| 7.D | **52** |
| 8.A | **52** |
| 8.B | **46** |
| 8.C | **43a** |
| Informatika | **73** |

**RASPORED PREHRANE UČENIKA**

|  |  |
| --- | --- |
| Za vrijeme 2. sata (**8:45 – 9:25** / **14:45 – 15:25**) | Učionice 24, 43, 46, 52 |
| Za vrijeme 3. sata (**9:35 – 10:15** / **15:35 – 16:15**) | Učionice 40a, 43a, 46a, 49a, 52a |

**B model**

Ukoliko epidemiološke mjere to budu zahtijevale, nastava će se za učenike od 5. do 8. razreda organizirati na način da pola razreda nastavu pratiti u školi, a pola online. Dodatno će se razraditi načini i posebni uvjeti.

**C model**

C model odnosi se na održavanje nastave isključivo **na daljinu**. U slučaju izrazito nepovoljne epidemiološke situacije i procjene epidemiologa da više nije sigurno nastavu održavati u školi, nastava će se održavati online i koristit će se platforma Microsoft Teams. Pratit će se raspored sati koji će učenici dobiti prvi tjedan nastave na način da **svi učenici i razredi počinju u jutarnjoj smjeni** s predmetima koje taj dan imaju u rasporedu. Učenici se trebaju prijaviti i otvoriti dokument te sudjelovati na satu ili dvosatu, javiti se u grupni chat, sve prema uputi učitelja. Svako nejavljanje i neprijavljivanje na nastavu bilježit će se kao izostanak taj dan. Uspješna nastava na daljinu uključuje dvosmjernu komunikaciju, ukoliko je nema - piše se izostanak s nastave. Rokovi za izvršavanje zadaće trebaju biti na dan kad je taj predmet po rasporedu. Preporuča se održavanje online nastave u realnom vremenu tj. učitelji su s učenicima u grupnom chatu kad imaju nastavu po rasporedu. Učitelji će osim svojih materijala koristiti i video lekcije Ministarstva.